Document ID: 32014D0336

DEĊIŻJONI TAL-KUMMISSJONI
tal-5 ta' Ġunju 2014
li temenda d-Deċiżjonijiet 2006/799/KE, 2007/64/KE, 2009/300/KE, 2009/894/KE, 2011/330/UE, 2011/331/UE u 2011/337/UE sabiex tittawwal il-validità tal-kriterji ekoloġiċi għall-għoti tal-Ekotikketta tal-UE lil ċerti prodotti
(notifikata bid-dokument C(2014) 3674)
(Test b'rilevanza għaż-ŻEE)
(2014/336/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 66/2010 tal-Parlament Ewropew u tal-Kunsill tal-25 ta' Novembru 2009 dwar skema ta' Ekotikketta tal-UE (1), u b'mod partikulari l-punt (c) tal-Artikolu 8(3) tiegħu,
Wara li kkonsultat mal-Bord tal-Unjoni Ewropea għat-Tikkettar Ekoloġiku,
Billi:
(1)
Id-Deċiżjoni tal-Kummissjoni 2006/799/KE (2) tiskadi fil-31 ta' Diċembru 2014.
(2)
Id-Deċiżjoni tal-Kummissjoni 2007/64/KE (3) tiskadi fil-31 ta' Diċembru 2014.
(3)
Id-Deċiżjoni tal-Kummissjoni 2009/300/KE (4) tiskadi fil-31 ta' Ottubru 2014.
(4)
Id-Deċiżjoni tal-Kummissjoni 2009/894/KE (5) tiskadi fil-31 ta' Diċembru 2014.
(5)
Id-Deċiżjoni tal-Kummissjoni 2011/330/UE (6) tiskadi fis-6 ta' Ġunju 2014.
(6)
Id-Deċiżjoni tal-Kummissjoni 2011/331/UE (7) tiskadi fil-31 ta' Diċembru 2014.
(7)
Id-Deċiżjoni tal-Kummissjoni 2011/337/UE (8) tiskadi fid-9 ta' Ġunju 2014.
(8)
Saret valutazzjoni tar-rilevanza u l-adegwatezza tal-kriterji ekoloġiċi attwali, kif ukoll tar-rekwiżiti korrispondenti ta' valutazzjoni u verifika, stabbiliti bid-Deċiżjonijiet 2006/799/KE, 2007/64/KE, 2009/300/KE, 2009/894/KE, 2011/330/UE, 2011/331/UE u 2011/337/UE. Billi għadu għaddej rieżami tal-kriterji ekoloġiċi attwali u tar-rekwiżiti korrispondenti ta' valutazzjoni u verifika stipulati f'dawk id-Deċiżjonijiet, jixraq li l-perjodi ta' validità ta' dawk il-kriterji ekoloġiċi u tar-rekwiżiti korrispondenti ta' valutazzjoni u verifika jittawlu sal-31 ta' Diċembru 2015.
(9)
Għaldaqstant, id-Deċiżjonijiet Nri 2006/799/KE, 2007/64/KE, 2009/300/KE, 2009/894/KE, 2011/330/UE, 2011/331/UE u 2011/337/UE għandhom jiġu emendati skont dan.
(10)
Il-miżuri previsti f'din id-Deċiżjoni huma skont l-opinjoni tal-Kumitat stabbilit bl-Artikolu 16 tar-Regolament (KE) Nru 66/2010,
ADOTTAT DIN ID-DEĊIŻJONI:
Artikolu 1
L-Artikolu 6 tad-Deċiżjoni 2006/799/KE jinbidel b'li ġej:
“Artikolu 6
Il-kriterji ekoloġiċi għall-grupp ta' prodotti ‘materjali li jtejbu l-ħamrija’u r-rekwiżiti korrispondenti ta' valutazzjoni u ta' verifika għandhom jibqgħu validi sal-31 ta' Diċembru 2015.”
Artikolu 2
L-Artikolu 5 tad-Deċiżjoni 2007/64/KE jinbidel b'li ġej:
“Artikolu 5
Il-kriterji ekoloġiċi għall-grupp ta' prodotti ‘midja tat-tkabbir’u r-rekwiżiti korrispondenti ta' valutazzjoni u ta' verifika għandhom jibqgħu validi sal-31 ta' Diċembru 2015.”
Artikolu 3
L-Artikolu 3 tad-Deċiżjoni 2009/300/KE jinbidel b'li ġej:
“Artikolu 3
Il-kriterji ekoloġiċi għall-grupp ta' prodotti ‘televiżjonijiet’, kif ukoll ir-rekwiżiti korrispondenti ta' valutazzjoni u verifika, għandhom jibqgħu validi sal-31 ta' Diċembru 2015.”
Artikolu 4
L-Artikolu 3 tad-Deċiżjoni 2009/894/KE jinbidel b'li ġej:
“Artikolu 3
Il-kriterji ekoloġiċi għall-grupp ta' prodotti ‘għamara tal-injam’, kif ukoll ir-rekwiżiti korrispondenti ta' valutazzjoni u ta' verifika, għandhom jibqgħu validi sal-31 ta' Diċembru 2015.”
Artikolu 5
L-Artikolu 3 tad-Deċiżjoni 2011/330/UE jinbidel b'li ġej:
“Artikolu 3
Il-kriterji ekoloġiċi għall-kategorija ta' prodotti '‘kompjuters notebook’, kif ukoll ir-rekwiżiti korrispondenti ta' valutazzjoni u ta' verifika, għandhom jibqgħu validi sal-31 ta' Diċembru 2015.”
Artikolu 6
L-Artikolu 3 tad-Deċiżjoni 2011/331/UE jinbidel b'li ġej:
“Artikolu 3
Il-kriterji ekoloġiċi għall-grupp ta' prodotti ‘sorsi tad-dawl’, kif ukoll ir-rekwiżiti korrispondenti ta' valutazzjoni u ta' verifika, għandhom jibqgħu validi sal-31 ta' Diċembru 2015.”
Artikolu 7
L-Artikolu 4 tad-Deċiżjoni 2011/337/UE jinbidel b'li ġej:
“Artikolu 4
Il-kriterji ekoloġiċi għall-grupp ta' prodotti ‘kompjuters personali’, kif ukoll ir-rekwiżiti korrispondenti ta' valutazzjoni u verifika, għandhom jibqgħu validi sat-31 ta' Diċembru 2015.”
Artikolu 8
Din id-Deċiżjoni hija indirizzata lill-Istati Membri.
Magħmul fi Brussell, il-5 ta' Ġunju 2014.

Labels: 1
20
7
3
6
12